Selfsorg vakansie-akkommodasie in die mooie kusdorpie, Stilbaai, op die Tuinroete in die Wes-Kaap. Hierdie private, gerieflike en netjiese vakansieverblyf is in die Little Englandgebied in Stilbaai-wes. Dit is binne loopafstand van die rivier, die see en so ook die winkels. Die vasmeerplek by die rivier is net om die draai en die huis het ‘n goeie rivieruitsig.
Daar is iets vir elke belangstelling, soos voëlkyk, stap, swem, branderplankry, seilplankry en roei. So ook visvang in die rivier, van die rotse af en ook op die diepsee.